**Raffay Gáborné**

**Foglalkozási terv : Rejtvényt fejtünk és készítünk**

|  |  |
| --- | --- |
| A dokumentum készítőjének neve: | Raffay Gáborné |
| Szabadidős foglalkozás | délutáni modul/90 perc/ |
| Osztály: | 3, oszt, 6X4 fős csoportok |
| Téma: | Rejtvényt fejtünk és készítünk |
| A foglalkozás célja: | Ismerkedés a rejtvények ,logikai feladatok világával.  Szociális készségek ,együtt gondolkodás képességének fejl.  Szabadidő hasznos eltöltése.  Kreativitás, logikus gondolkodás fejl..  Egymás iránti türelem, kudarctűrő képesség fejl. |
| Tantárgyi kapcsolatok: | Magyar nyelv-és irodalom,matematika,vizuális kultúra |
| Alprogrami kapcsolat: | Logikai alapú alprogram |
| Nagy gondolat: | Jobb a jó ész,mint a nagy ész. |
| Felhasznált források: | Patkó Norbert: Jó fej vagy?  Pedagógusok enciklopédiája:Tudástölcsér  Róka Sándor:Hány éves a kapitány? |
| Idő: | Délutáni foglalkozás |
| Szervezés: | A csoportok 10 percenként körforgóban helyet cserélnek. |
|  |  |

Célkitűzés:..A mai foglalkozásunk témáját megtudhatjátok, ha barkóbával kitaláljátok, .amire gondoltam!.....

|  |  |  |  |  |  |
| --- | --- | --- | --- | --- | --- |
| Idő | A pedagógus tevékenysége | A tanulók tevékenysége | Módszer | Munkaforma | Eszköz |
| 5 perc | Ráhangolódás:  Barkóba-játék  /megfejtés:rejtvény/  Ma rejtvényekkel,társasjátékokkal foglalkozunk. | kérdésfeltevés | együttes  játék | frontális |  |
| 2 perc | Csoportalakítás véletlenszerűen,1-5-ig számkártyák segítségével | csoportok  elhelyezkedése |  |  |  |
| 60 perc | 1.csoport feladata:  Amőba játék | verseny |  | csoporton belüli páros munka  /mindenki  mindenkivel játszik/ | kockás lapok  írószerszám |
|  | 2.csoport feladata:  Malom-játék | verseny |  | csoporton belüli páros munka  /mindenki mindenkivel játszik/ | Malom-játéktábla,játékbábuk |
|  | /3.csoport feladata:  Labirintus-játékok  /,4x4 feladvány,mindenki megpróbálja mind a négyet megfejteni,idő esetén önállóan hasonló feladványt készítenek / | tevékenykedés |  | egyéni  az önálló feladvány készítése csoportos | feladatlapok  írólap  írószerszám  színesek |
|  | 4.csoport feladata:  Szabálykitalálós játék.  Rájössz-e hogy milyen szabály alapján következnek egymás után az alakok a sorokban?  Mit rajzolnál a kérdőjel helyébe?  Ha van időtök,készítsetek ehhez hasonló saját feladványt! | tevékenykedés |  | csoportos | 4 tábla  írószer  írólap |
|  | 5,csoport feladata:  Kódfejtés  /A csoport kap egy lapot, amelyen egy számsor látható. Ez a kód. A csoport tagjai kódkártyákat kapnak, melyeket elosztanak egymás között.Nem baj,ha valakinek több jut,így differenciálni is lehet.A feladat úgy oldható meg,ha minden kulcsot/kódkártyát/ felhasználunk. Ha a rejtvény egy felszólítást tartalmaz, megoldásként a gyerekek hajtsák végre./ | tevékenykedtetés |  | csoport | kód  kódkártyák  íróeszköz  írólap |
|  | 6.csoport feladata:  Szóból szó  Pl:  MÁR-VÁR-?-VÉR  Hogyan lesz a már szóból vér? Egy -egy lépésnél mindig csak 1 betűt lehet változtatni.  4 kártyát kap a csoport,a feladatok egyre nehezebbek. Az első kártyán 1 lépéssel, a másodikon 2 lépéssel stb. juthat el a megoldásig.  Idő esetén találjanak ki és írjanak le hasonló fejtörőt! | tevékenykedtetés |  | csoport | fejtörő kártyák  írólap  írószerszám |
| 23 perc | Értékelés:  -a csoportok  új feladatainak meghallgatása, értékelése  -a versenyek győzteseinek kihirdetése  -tanulságok levonása |  |  |  |  |